CONSILIUL LOCAL AL MUNICIPIULUI CRAIOVA

HOTĂRÂREA NR. 170
         Consiliul Local al Municipiului Craiova, întrunit în şedinţa ordinară din data de 27.03.2008;


Având în vedere raportul nr.41914/2008 al Direcţiei Urbanism şi Amenajarea Teritoriului prin care se propune aprobarea Planului Urbanistic Zonal privind schimbarea destinaţiei din zonă de instituţii publice, în zonă locuinţe şi funcţiuni complementare, în vederea construirii unui imobil, cu regim de înălţime P+3..4, în municipiul Craiova, str.Victor Papillian, nr.35A şi rapoartele comisiilor de specialitate ale Consiliului Local al Municipiului Craiova nr. 118,119,124,127,128/2008;  

În conformitate cu prevederile Legii nr.50/1991, republicată privind autorizarea executării lucrărilor de construcţii, modificată, Ordinului nr.1430/2005 al Ministerului, Transporturilor, Construcţiilor şi Turismului, Legii nr.350/2001 privind amenajarea teritoriului şi urbanismului, modificată şi completată prin Legea nr.289/2006;

 În temeiul art.36 alin.2 lit. c coroborat cu alin.5 lit. c şi art.45 alin.2 lit.e din Legea nr.215/2001, republicată, privind administraţia publică locală.

HOTĂRĂŞTE:

Art.1. Se aprobă Planul Urbanistic Zonal referitor la schimbarea destinaţiei din zonă de instituţii publice, în zonă locuinţe şi funcţiuni complementare, în vederea construirii unui imobil cu regim de înălţime P+3..4, în municipiul Craiova, str.Victor Papillian,nr.35A, prevăzut în anexa care face parte integrantă din prezenta hotărâre.

Art.2.Serviciul Administraţie Publică Locală şi Direcţia Urbanism şi Amenajarea Teritoriului vor aduce la îndeplinire prevederile prezentei hotărâri.

	    PREŞEDINTE DE ŞEDINŢĂ,
	   CONTRASEMNEAZĂ,

	
	  SECRETAR,

	   Nicolae Sidor MARINESCU          
	  Nicoleta MIULESCU

